Document ID: 32013R1144

IZVEDBENA UREDBA KOMISIJE (EU) št. 1144/2013
z dne 13. novembra 2013
o vpisu imena v register zajamčenih tradicionalnih posebnosti (Tepertõs pogácsa (ZTP))
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,
ob upoštevanju naslednjega:
(1)
Uredba (EU) št. 1151/2012 je razveljavila in nadomestila Uredbo Sveta (ES) št. 509/2006 z dne 20. marca 2006 o zajamčenih tradicionalnih posebnostih kmetijskih proizvodov in živil (2).
(2)
V skladu s členom 8(2) Uredbe (ES) št. 509/2006 je bila vloga Madžarske za registracijo imena „Tepertõs pogácsa“ objavljena v Uradnem listu Evropske unije (3).
(3)
Komisija je v skladu s členom 9 Uredbe (ES) št. 509/2006 od Nemčije in Avstrije prejela izjavi o ugovoru. Komisija je v skladu z odstavkom 3 navedenega člena izjavi o ugovoru preučila in ju razglasila za dopustni.
(4)
Madžarska je navedla, da je dosegla dogovor z Nemčijo in Avstrijo.
(5)
Kar zadeva Nemčijo, je bila na podlagi tega dogovora vloga za registracijo spremenjena tako, da so bile iz nje črtane navedbe o parametrih kakovosti zahtevane moke (tipa BL55 in BL80).
(6)
Avstrija je sprejela potrditev Madžarske, da je namen vloge za registracijo samo zaščita madžarskega imena „Tepertõs pogácsa“ kot zajamčene tradicionalne posebnosti ter da vloga za registracijo madžarskega imena „Tepertõs pogácsa“ nima nikakršnega negativnega učinka na proizvode z imenom „Grammelpogatsche“ in ne bi ogrozila proizvodnje proizvoda, ki se trži pod imenom „Grammelpogatsche“.
(7)
Na podlagi teh elementov je treba ime „Tepertõs pogácsa“ vpisati v register zajamčenih tradicionalnih posebnosti ter specifikacijo ustrezno posodobiti in jo objaviti -
SPREJELA NASLEDNJO UREDBO:
Člen 1
Ime iz Priloge I k tej uredbi se registrira.
Člen 2
Posodobljena specifikacija je vključena v Prilogo II k tej uredbi.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. novembra 2013

Labels: 3
7
18
17